29/03/2012 | Administración LocalMunicipal
Boqueixón
Aprobación Ordenanza reguladora dos prezos públicos por servizos ou actividades promovidos polo Concello de Boqueixon nas áreas de cultura, deporte, xuventude e servizos sociais

No Pleno ordinario que tivo lugar no Concello de Boqueixón o día 14 de marzo do 2012 aprobouse a Ordenanza reguladora dos prezos públicos por servizos ou actividades promovidos polo Concello de Boqueixón nas áreas de cultura, deporte, xuventude e servizos sociais así como delegar na Xunta de Goberno a aprobación dos correspondentes prezos públicos, que deberán cubrir como mínimo o custo de servizo prestado ou da actividade realizada, salvo que existan razóns sociais, benéficas, culturais ou de interese público que aconsellen fixar prezos por debaixo do citado límite. De todo elo procédese a súa publicación, no Boletín Oficial da Provincia, para xeral coñecemento: No uso das facultades concedidas polo artigo 127 do R. Decreto Lexislativo 2/2004, do 5 de marzo, que aproba o Texto Refundido da Lei Reguladora das Facendas Locais, o concello de Boqueixón establece os prezos públicos en materia de cultura, deporte, xuventude e servizos sociais regulados nas seguintes normas, que atenden ao disposto nos artigos 41 a 47, ambos inclusive, da mesma Lei. Os prezos públicos regulados nesta ordenanza son as prestacións pecuniarias satisfeitas polos servizos ou actividades de tipo cultural, deportivo ou social promovidos polo concello de Boqueixón, tales como: * Actividades deportivas. * Programas de cultura e xuventude: obradoiros culturais, lúdicos, espectáculos, etcétera. * Programas de servizos sociais: campamentos, viaxes, obradoiros e outros, sempre que carezan de regulamentación específica de prezo público. Están obrigados ao pagamento destes prezos públicos os usuarios ou beneficiarios dos servizos ou actividades referidos no artigo anterior. A obriga de pagamento nace cando se formalice a inscrición no servizo ou na actividade que se vaia a realizar.1. No uso da facultade prevista nos artigos 47.1 do R. Decreto Lexislativo 2/2004 e 23.2b) da Lei 7/1985, o Pleno do Concello delega na Xunta de Goberno Local a competencia para concretar os conceptos e contías destes prezos públicos e proceder ás súas modificacións.2. A Xunta de Goberno Local, á vista da programación elaborada polo responsable do departamento correspondente, fixará os prezos de cada servizo ou actividade, que poderán non cubrir os seus custes atendendo ás razóns sociais, benéficas, culturais ou de interese público debidamente xustificadas mediante informe anexo á dita programación, todo isto de conformidade co disposto no artigo 44 do R. Decreto Lexislativo 2/2004, e coa fiscalización previa da Intervención municipal.3. O acordo que se adopte exporase no taboleiro e na páxina web do concello de Boqueixón para efectos da súa publicidade.1. Os obrigados ao pagamento deberán presentar a oportuna autoliquidación consonte ao modelo que lles será facilitado, e ingresar o importe correspondente na entidade bancaria ou ben mediante domiciliación bancaria, nos prazos que estableza a Xunta de Goberno Local e sempre antes do inicio da prestación dos servizos ou actividades.2. Procederá a devolución do importe satisfeito cando o servizo ou a actividade non se presten por causas non imputables ao obrigado ao pagamento do prezo, e cando non sexa admitida a solicitude de inscrición. Nos demais casos, a falta de asistencia ao servizo ou actividade en que o interesado figure inscrito dará dereito á devolución, como máximo, do 80 por cento do ingresado, sempre que o obrigado ao pagamento comunique a súa renuncia mediante escrito rexistrado de entrada no concello cunha antelación mínima de cinco días ao sinalado para o comezo do correspondente servizo ou actividade, acompañando o resgardo expedido pola entidade colaboradora. A presente ordenanza, entrará en vigor e comezará a aplicarse aos quince días hábiles da súa publicación no Boletín Oficial da Provincia, conforme ao establecido nos artigos 70.2 e 65.2 da Lei 7/1985, de 2 de abril, e manterase vixente ata a súa derrogación ou modificación expresas. Boqueixón a 21 de marzo de 2012. O alcalde Adolfo Gacio Vázquez.